Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: 31/1996. (VI. 19.) IKM rendelet tartalmazza.
Paragraph Index: 241

2. Szakmai elméleti vizsga és értékelése A szakmai elméleti vizsga írásbeli és szóbeli részből áll. A) Írásbeli vizsga Az írásbeli vizsga helye a Mestervizsga Bizottság által megválasztott helyszín. Szakmai írásbeli vizsgán csak „megfelelt” gyakorlati vizsgaminősítéssel lehet részt venni. A vizsga időtartama: 6 óra. A szakmai írásbeli vizsga anyaga az alábbi témaköröket öleli fel: — Gyártmánytervezés: = lábanatómiai alapismeretek, = kaptaismeret, kaptajellemzők, = cipők hossz- és bőségméret rendszerei, = felsőrészek szerkesztése, = alsórész alkatrészek szerkesztése. — Anyagismeret: = puhabőrök és minőségi követelményei, = műbőrök és minőségi követelményei, = keményáruk és minőségi követelményeik, = belső alkatrészek anyagai és minőségi követelményeik, = táblás áruk és minőségi követelmények, = ragasztók jellemzői, felhasználási területük, = vegyi kikészítőanyagokkal szemben támasztott követelmények. — Technológia ismeret, technológiák felosztása, tipizálása: = szabásrendszerek (felsőrész, alsórész alkatrészek), = felsőrészgyártó alaptechnológiák, = varratfajták, díszítések, szélkiképzések, = fárafoglalási módszerek, = ragasztott gyártási eljárás sajátosságai, = cipőgyártás gépei. — Gyártásszervezési ismeretek: = kötött ütemű futószalag-számítás. Az írásbeli értékelése a vizsgafeladat melléklete alapján, a Bizottság által elkészített pontozólapon történik. Annak a jelöltnek, aki a maximálisan adható pontszám felét nem éri el, írásbeli vizsgájának minősítése: „nem felelt meg”. A vizsgarész ismétlésére, illetve a vizsga további menetére az MKIK Vizsgaszabályzat a mérvadó. B) Szóbeli vizsga A szóbeli vizsga helye a Mestervizsga Bizottság által meghatározott helyszín. A szóbeli vizsga témaköreinek tételsorából az elnök által meghatározott sorrendben lehet tételt húzni, illetve a szóbeli vizsgát letenni. A témaköröket külön-külön kell értékelni, amelyet a Vizsgabizottság egyszerű szavazati többséggel minősít. Minden témakör „megfelelt” minősítése esetén érvényes a szóbeli vizsga. A szóbeli vizsgához, a kérdések feldolgozására legalább 20-25 perc felkészülési időt kell biztosítani. A jelöltnek önállóan kell beszámolnia a felkészültségéről, a Vizsgabizottság tagjai csak akkor tesznek fel kérdé- 2001/117. szám seket, amikor a jelölt feleletében elakad, rosszat mond, vagy helytelen következtetést von le, illetve a válasz továbbviteléhez segítség szükséges. Amikor a jelölt befejezte feleletét, a Vizsgabizottságnak joga van a tételhez kapcsolódó újabb kérdéseket feltenni az objektív értékelés és minősítés érdekében. Szavazategyenlőség esetén az elnök szavazata dönt. A jelölt nem megfelelő felkészültsége esetén újabb tétel húzását nem szabad engedélyezni. Az eredménytelen szóbeli témakör(ök) megismétlése az MKIK Vizsgaszabályzat alapján történik.

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes